2000/437/EY: Komission päätös, tehty 27 päivänä kesäkuuta 2000, sitoumusten hyväksymisestä Puolasta peräisin olevien puisten kaksipohjaisten kuormalavojen tuontia koskevan polkumyynnin vastaisen menettelyn yhteydessä (tiedoksiannettu numerolla K(2000) 1668)



Virallinen lehti nro L 175 , 14/07/2000 s. 0093 - 0097



Komission päätös, tehty 27 päivänä kesäkuuta 2000, sitoumusten hyväksymisestä Puolasta peräisin olevien puisten kaksipohjaisten kuormalavojen tuontia koskevan polkumyynnin vastaisen menettelyn yhteydessä (tiedoksiannettu numerolla K(2000) 1668) (2000/437/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 905/98(2), ja erityisesti sen 8 artiklan 1 kohdan, ottaa huomioon Puolasta peräisin olevien puisten kaksipohjaisten kuormalavojen tiettyä tuontia koskevan väliaikaisen polkumyyntitullin käyttöönotosta ja tiettyjen viejien kyseisen tuonnin yhteydessä esittämien sitoumusten hyväksymisestä 6 päivänä kesäkuuta 1997 annetun komission asetuksen (EY) N:o 1023/97(3), sellaisena kuin se on muutettuna asetuksilla (EY) N:o 1632/97(4) ja (EY) N:o 1633/97(5), ja erityisesti sen 2 artiklan, on kuullut neuvoa-antavaa komiteaa, sekä katsoo seuraavaa: A AIEMPI MENETTELY (1) Komissio otti käyttöön asetuksella (EY) N:o 1023/97, jäljempänä "väliaikainen asetus", väliaikaisen polkumyyntitullin Puolasta peräisin olevien CN-koodiin ex 4415 20 20 kuuluvien puisten kaksipohjaisten kuormalavojen tietyssä tuonnissa ja hyväksyi tiettyjen vientiä harjoittavien tuottajien esittämät sitoumukset. Kyseiset sitoumukset koskivat ainoastaan yhtä kuormalavalajia eli EUR-kuormalavaa. (2) Koska tutkimuksessa käytettiin otantamentelmää, asetuksen (EY) N:o 384/96 11 artiklan 4 kohdassa tarkoitettuun tarkasteluun ei voitu suostua. Sen varmistamiseksi, että uusia viejiä ja edellä mainitussa tutkimuksessa käytettyyn otokseen kuulumattomia yhteistyössä toimineita yrityksiä kohdellaan tasavertaisesti, väliaikaista asetusta muutettiin. Asetuksen (EY) N:o 1632/97 2 artiklassa säädettiin, että uusien puolalaisten vievien tuottajien EUR-kuormalavojen vientiä koskevat sitoumukset voidaan hyväksyä, jos ne täyttävät siinä asetetut edellytykset. (3) Neuvosto otti käyttöön asetuksella (EY) N:o 2334/97(6), sellaisena kuin se on viimeksi muutettuna asetuksella (EY) N:o 2048/1999(7), lopullisen polkumyyntitullin Puolasta peräisin olevien puisten kaksipohjaisten kuormalavojen tietyssä tuonnissa. B UUSIEN VIEJIEN PYYNTÖ (4) Asetuksen (EY) N:o 2334/97 antamisen jälkeen kuusi uutta puolalaista vievää tuottajaa pyysi, että niihin sovellettaisiin asetuksen (EY) N:o 1023/97 2 artiklaa, ja esitti EUR-kuormalavoja koskevia sitoumuksia. Ne esittivät myös riittävät asetuksen (EY) N:o 1023/97 2 artiklassa tarkoitetut todisteet, jotka osoittavat niiden olevan tosiasiallisia uusia vieviä tuottajia. Näiden kuuden puolalaisen vievän tuottajan EUR-kuormalavoja koskevat sitoumukset olisi sen vuoksi hyväksyttävä asetuksen (EY) N:o 1023/97 2 artiklan nojalla. C SITOUMUKSEN PERUUTTAMINEN (5) Kaksi puolalaista vientiä harjoittavaa tuottajaa, P.P.H. "Pamadex" ja P.H.U. "Akropol", joiden sitoumukset komissio hyväksyi asetuksella (EY) N:o 1023/97, ovat ilmoittaneet, että ne eivät enää tuota kyseistä tuotetta. Sen vuoksi komissio ilmoitti niille aikomuksesta poistaa ne niiden yritysten luettelosta, joiden sitoumukset on hyväksytty. Kyseiset kaksi yritystä eivät esittäneet vastalauseita. Olisi myös huomioitava, että yritykset voivat esittää uusia sitoumuksia, mikäli ne päättävät jatkaa EUR-kuormalavojen tuotantoa ja vientiä. D YRITYKSET, JOITA SITOUMUS KOSKEE (6) Selvyyden vuoksi kaikki yritykset, joita sitoumus koskee, ovat tämän päätöksen liitteenä olevassa luettelossa, ON TEHNYT TÄMÄN PÄÄTÖKSEN: 1 artikla Puolasta peräisin olevien CN-koodiin ex 4415 20 20 kuuluvien puisten kaksipohjaisten kuormalavojen tuontia koskevan polkumyynnin vastaisen menettelyn yhteydessä hyväksytään seuraavien yritysten esittämät EUR-kourmalavoja koskevat sitoumukset: - P.P.H.U. "ELMA" S.C., Sobieseki - P.P.H. SWENDEX S.C., Lublin - P.P.H.U. Zbigniew Marek, Andrichow - Pomorski Serwis Paletowy Sp. z.o.o., Kobylnica - "EMI" S.C., Bilgoraj - P.P.H.U ROMAX Import-Eksport, Wroclaw. 2 artikla Puolasta peräisin olevien CN-koodiin ex 4415 20 20 kuuluvien puisten kaksipohjaisten kuormalavojen tuontia koskevan polkumyynnin vastaisen menettelyn yhteydessä annetaan seuraavien yritysten esittämien EUR-kuormalavoja koskevien sitoumusten raueta: - P.P.H. "Pamadex", Ligota - P.H.U. "Akropol", Krakova. 3 artikla Päätöksen 1 ja 2 artikla tulee voimaan seuraavana päivänä sen jälkeen, kun tämä päätös on julkaistu Euroopan yhteisöjen virallisessa lehdessä. Tehty Brysselissä 27 päivänä kesäkuuta 2000. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 128, 30.4.1998, s. 18. (3) EYVL L 150, 7.6.1997, s. 4. (4) EYVL L 225, 15.8.1997, s. 11. (5) EYVL L 225, 15.8.1997, s. 13. (6) EYVL L 324, 27.11.1997, s. 1. (7) EYVL L 255, 30.9.1999, s. 1. LIITE Valmistajat >TAULUKON PAIKKA>